**TM MENTOR ÖSZTÖNDÍJ SZERZŐDÉS iktatószám: MATE-SZIC/1302- /2023**

amely az alulírott helyen és napon jött létre egyrészről

1. **Magyar Agrár-és Élettudományi Egyetem**

Képviselő: Prof. Dr. Gyuricza Csaba rekor helyett átruházott képviseleti jogkörében eljárva:

 Túri János rektori kabinetvezető

Székhely: 2100 Gödöllő, Páter Károly utca 1.

Intézményi azonosító: FI51129

Adószám: 19294784-2-44

Bankszámlaszám: 11784009-22234780-00000000

Szervezeti egység: Rektori Kabinet

(továbbiakban: „**Egyetem**”)

másrészről

1. **Hallgató neve: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

lakcíme: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

anyja neve: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

szig száma:  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

születési helye és ideje: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Neptun kód: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(a továbbiakban: „**Ösztöndíjas**”), az Egyetem és az Ösztöndíjas a továbbiakban egyenként a „**Fél**” és együtt a „**Felek**” között, alulírott napon és helyen az alábbi feltételekkel:

 **Előzmények, a szerződés célja, tárgya**

A Innovációs és Technológiai Minisztérium (jogutódja a Kulturális és Innovációs Minisztérium, a továbbiakban: KIM)

és az Emberi Erőforrások Minisztériuma (a továbbiakban: EMMI) által, a Klebelsberg Központtal (a továbbiakban: KK) és a Hallgatói Önkormányzatok Országos Konferenciájával (a továbbiakban: HÖOK) együttműködésben létrehozott Tanítsunk Magyarországért program megvalósítására az Egyetem az NTK (KIM) által rendelkezésre bocsátott forrás terhére támogatási rendszert (TM ösztöndíjat) hozott létre és működtet a Tanítsunk Magyarországért programban mentorként résztvevő hallgatók számára. A TM ösztöndíj elnyerésére az Egyetem pályázati felhívást tett közzé.

A pályázati felhívásra az Ösztöndíjas hallgató pályázatot nyújtott be, melyet az Egyetem részéről pályázat elbírálásra jogosult, érvényesnek és eredményesnek értékelt, és amely alapján az Egyetem az Ösztöndíjassal jelen ösztöndíj szerződést megköti. Jelen Szerződés célja, hogy mindkét fél számára rögzítse a pályázat keretében elnyert ösztöndíj díjazás feltételeit.

1. **Az ösztöndíj feltételei**
2. Az ösztöndíj elnyerésének előfeltétele, hogy az Ösztöndíjas a Tanítsunk Magyarországért 1 (TM 1) kurzust korábban teljesítette, a Tanítsunk Magyarországért 2 (a továbbiakban TM 2) szabadon választható egyetemi kurzust felvette, a folyósítás feltétele a szerződéses időszakban aktív hallgatói jogviszony fennállása, és a V. fejezetben foglalt kötelezettségek teljesítése.
3. Az Ösztöndíjas kijelenti, hogy a Tanítsunk Magyarországért program megvalósítására MATE által kiírt pályázat pályázati feltételeit megismerte, az abban foglaltakat magára nézve kötelezőnek ismeri el, és az abban előírt kötelezettségek teljesítését vállalja.
4. Az Ösztöndíjas kijelenti, hogy a jelen szerződésben vállalt kötelezettségei nem befolyásolják a már korábban harmadik személlyel megkötött szerződése alapján esetlegesen fennálló kötelezettségeinek teljesítését, illetve azokkal nem ütközik.
	1. **Az ösztöndíj összege**
5. A jelen szerződés alapján az Ösztöndíjas részére a 2023. szeptember 1. és 2023. december 31. közötti ösztöndíjjal támogatott időszakban a kifizetendő ösztöndíj összege havi 45.000 Ft (azaz havi negyvenötezer forint), összesen 180.000 Ft (azaz összesen egyszáznyolcvanezer forint).
6. A Felek rögzítik, hogy az ösztöndíj a személyi jövedelemadóról szóló 1995. évi CXVII. törvény szerint, mentes a személyi jövedelemadó alól.

**III. Az ösztöndíj folyósítása**

1. Az ösztöndíj adott hónapra vonatkozó esedékes összegét az Egyetem tárgyhó 15. napjáig közvetlenül az Ösztöndíjas Neptun rendszerben rögzített bankszámlájára utalja.
2. Az Ösztöndíjas tudomásul veszi, hogy a részére kifizetett, jogosulatlanul felvett ösztöndíj összegének visszafizetéséért teljes felelősséggel tartozik.

**IV. Az Egyetem kötelezettségei**

1.Az Egyetem vállalja, hogy a II. fejezetben rögzített időszakban az aktív hallgatói jogviszonnyal bíró Ösztöndíjas számára a mentori feladatok elvégzésének dokumentálása esetén ösztöndíjat fizet.

2.Az Egyetem az Ösztöndíjas részére egyetemi oktató mentort biztosít mentori kötelezettségei teljesítésének segítésére. (személyes szupervízor), aki az Ösztöndíjas mentori tevékenységének és annak dokumentálásának ellenőrzésére, az Ösztöndíjas szerződéses kötelezettségei teljesítésének igazolására jogosult.

3. Az Egyetem teljesíti a Tanítsunk Magyarországért program létrehozására kötött együttműködési megállapodásból eredő együttműködési kötelezettségét, feladatait.

4.A Felek rögzítik, hogy az Ösztöndíjas az NTK-tól, az Egyetemen keresztül, a mentorálási időszak alatt, az ingyenes helyközi utazás biztosításához TM kártyát kap, mely egyedi azonosításra alkalmas és nem átruházható. Az Ösztöndíjas mentorálási időszak alatt ingyenes helyközi utazás biztosításához kapott TM kártya elvesztését, lopását haladéktalanul köteles bejelenteni az Egyetem felé, ezen kötelezettség elmulasztásából eredő károkért felel.

**V. Ösztöndíjas kötelezettségei**

1. **Az Ösztöndíjas köteles heti 6 órát a mentoráltakkal tölteni**. Amennyiben valamelyik héten a mentor nem tud találkozni a mentoráltakkal, azt előzetesen jeleznie kell, mind az általános iskolai kapcsolattartónak, mind az egyetemi oktatónak (személyes szupervízor).
2. Az Ösztöndíjas köteles ellátni az **adminisztrációs kötelezettségeit** az adott mentorálási hétre vonatkozó mentortevékenységéről, a program által biztosított elektronikus felületen, adott mentorálási hét végéig. Ezek az alábbiak:
	1. beszámolók heti rendszerességgel történő folyamatos vezetése, gyakoriság alapján, a mentorálási kézikönyvben meghatározott paraméterekkel (a kézikönyv az első mentorálási hét során kiküldésre kerül a hallgatók részére, a honlap frissítéseit tartalmazva)

b, az oktatók folyamatos tájékoztatása a beszámolók vezetéséről. Kérdőívek kitöltése a megfelelő módon, a megadott határidőre.

c, Egyéb adminisztratív feladatok ellátása az NTK által elkészített adminisztrációs kézikönyvhöz igazodva (képek felöltése, leírás hossza stb.).

1. Amennyiben a heti 6 óra mentoráltakkal töltött idő összevontan teljesül, az adminisztrációs kötelezettség az adott összevont alkalom hetének végéig értendő.
2. Amennyiben az Ösztöndíjas a szerződésének IV. pontjában, az 1-3-ig terjedő elemeiben foglaltaknak nem tesz eleget, addig amíg a mulasztást nem pótolja, az ösztöndíj részére nem folyósítható.
3. Az Ösztöndíjas a program eredményességének mérhetősége érdekében, a program szervezői által kért módon visszajelzést ad a mentorálási folyamatról, a program által biztosított elektronikus felületen történő adminisztráción túlmenően (kérdőív, beszámoló stb.).
4. Az Ösztöndíjas köteles adminisztrálni mentortevékenységét a program által biztosított elektronikus felületen (felhasználói fiók).

7. **Az ösztöndíjas köteles az NTK és az Egyetem által meghatározott kötelező mentorálási elemeket**

 **elvégezni a féléves mentori tevékenysége alatt**. Ezek az alábbiak:

a, Pályaorientációs tevékenységek – a diákok középfokú továbbtanulási előmenetelének támogatása érdekében:

Intézménylátogatások, vállalati látogatások, továbbtanulási és szakmai rendezvényeken való részvétel, amennyiben nincs olyan külső tényező, amely ezt ellehetetlenítené. A félév során legalább egy vállalati és egy középfokú intézmény látogatása vagy továbbtanulást elősegítő rendezvényen történő megjelenés elvárt a hallgatóktól a mentoráltjaik jelenlétében.

b, Pályaorientációs gyakorlatok és játékok végzése a diákokkal

Az egyetem által a hallgatók részére közzétett gyakorlatok közül két kiválasztott gyakorlat elvégzése a mentoráltakkal a félév során

c, Az Általános Iskolában használt online felületek és digitális eszközök készség szintű ismeretének átadása a diákok számára:

ca, Minden a mentorhoz tartozó diákkal készítenek közösen egy email címet, majd a hozzá tartozó felület készségszintű használatához kell segíteni a gyerekeket a félév során. Ennek keretében minden hónapban egy e-mail váltás történjen közöttük, egy-egy szabadon választott, előre egyeztetett témában.

cb, A mentor tevékenység megkezdésekor, szeptember hónapban minden mentorálttal készség szinten sajátítsák el azt a videóbeszélgetésre alkalmas felületet, amit az intézmény preferál.

d, Továbbá, ajánlott tevékenység a középfokú oktatási intézmények kollégiumainak látogatása, a kollégiumi élet sajátosságainak megismertetése érdekében.

8. Amennyiben az Ösztöndíjas a II.1. pontban megjelölt ösztöndíj összegéből az általa mentorált gyerekekkel kapcsolatos programokat finanszírozza, vállalja, hogy a gyerekekre fordított összeg dokumentációját is feltölti a program által biztosított elektronikus felületre (felhasználói fiók).

9.Az Ösztöndíjas köteles a program szellemiségének és etikai kódexének megfelelő viselkedést tanúsítani a mentorálási tevékenység során.

10.Az Ösztöndíjas vállalja, hogy a gondjaira bízott mentoráltakkal közösen részt vesz a program által a munkaerőpiaci ismeretek átadását szolgáló eseményeken, valamint, közreműködik a mentoráltak számára programok szervezésében.

11.Az Ösztöndíjas köteles továbbá a program által megadott eseményeken maximum 2x3 órában a TM program folyamatait támogatni a félév folyamán (program ismertetése a szülők részére, soron következő TM táborokban való esetleges segítségnyújtás).

12.Az Ösztöndíjas köteles mentorálási tevékenységének felfüggesztésére vonatkozó szándékát az Egyetem számára 30 nappal a mentorálási kapcsolat szüneteltetése előtt bejelenteni. Az NTK részére eljutatott egyéni kérvény pozitív elbírálása esetén a 30 napos bejelentési kötelezettségtől el lehet tekinteni. Ösztöndíj a mentorálási tevékenység felfüggesztésének idejére nem folyósítható.

13.Az Ösztöndíjas mentori tevékenysége során a mentorált családjával való kapcsolattartása az adatvédelmi szabályok betartása mellett, csak olyan mértékig indokolt, ami elégséges ahhoz, hogy a mentori tevékenység megvalósuljon (a program által szervezett találkozó a szülőkkel, megegyezés szerint találkozási alkalmak előzetes jelentése).

14.Az Ösztöndíjas vállalja, hogy a szülők kérésére soron kívül, valamint a félév végén automatikusan visszajelzést ad a szülők részére gyermekük fejlődéséről.

**VI. A Felek együttműködési kötelezettsége**

1. Ösztöndíjas köteles együttműködni az Egyetemmel a szerződés teljesítése érdekében. Minden, a szerződés megkötése után felmerülő, a szerződés teljesítését befolyásoló, akadályozó körülményről, személyes adataiban bekövetkezett változásról az Egyetemet köteles tájékoztatni.
2. Az Ösztöndíjas tudomásul veszi, hogy a mentorálási időszak során a hozzá rendelt mentoráltak száma növekedhet, amennyiben új mentorált csatlakozik a programhoz, illetve abban az esetben, ha más Ösztöndíjas szerződésbontása miatt annak mentoráltjai a többi mentor között kerülnek szétosztásra, a mentoráltak száma azonban nem haladhatja meg a 7 főt.
3. Az Ösztöndíjas két mentorálási alkalom között 15 napnál hosszabb szünetet csak az egyetemi oktató előzetes értesítése és jóváhagyása esetén tarthat, de az oktató jóváhagyása mellett is maximum 2 alkalommal egy félév folyamán.
4. A Program során az Ösztöndíjassal való együttműködés ellehetetlenülése esetén – akár a mentor, akár a mentorált jelzését követően, az érintett iskola TM nagykövete és az egyetemi oktató javaslattétele után – az NTK hagyja jóvá a mentorcserét.
5. Az Ösztöndíjas mentori tevékenysége a támogató személyek (egyetemi oktató, általános iskolai tanár) szakmai észrevétele alapján indoklással az Egyetem felfüggesztheti, és mérlegeli a szerződés felmondásának lehetőségét. Ösztöndíj a felfüggesztés idejére nem folyósítható.
6. Az Ösztöndíjas mentoráltak társaságában történő drog-, valamint alkoholfogyasztása, illetve egyéb, szabálysértési vagy büntetőjogi felelősségre vonással járó tevékenysége az Ösztöndíjas programból való automatikus kizárását és szerződés Egyetem oldaláról való felmondását vonja maga után,
7. Az Ösztöndíjas tevékenységében összeférhetetlen az Ösztöndíjas és a mentorált között rokoni, baráti, szerelmi, üzleti (haszonszerzésen alapuló) kapcsolat, és a közösségi portálokon szerveződő, magánjellegű virtuális érintkezés is csak annyiban megengedett, amennyiben az a pályázat által előírt, Ösztöndíjassal ismertetett etikai irányelvekkel összhangban van. Az összeférhetetlenség megállapítása az Ösztöndíjas programból való kizárását vonja maga után,
8. Az Ösztöndíjas az általános adatvédelmi szabályokon túl is köteles biztosítani a titoktartást és az információk felelős kezelését.
9. Az Ösztöndíjas szabálysértés, bűncselekmény és egyéb jogsértések gyanúja esetén – különös tekintettel a bántalmazásra, drogfogyasztásra – köteles a támogató személyeket (egyetemi oktató, általános iskolai tanár) haladéktalanul tájékoztatni.

**VII. Szerződés hatálya, megszűnése, megszűntetése**

1. Jelen szerződés a hallgatónak - az intézményi szabályozásban meghatározottak szerinti – a képzési időszakra történő bejelentkezésének napján lép hatályba (Neptun rendszerében az aktuális félév státuszánál az aktív státusz beállítását követően).
2. A szerződés határozott időre szól, 2023. december 31. napjáig tart.
3. Az Egyetem jelen szerződés felmondására jogosult, amennyiben megállapításra kerül, hogy az ösztöndíjra az Ösztöndíjas a továbbiakban nem jogosult, (amennyiben hallgatói jogviszonya bármely okból megszűnik, hallgatói jogviszonyát szünetelteti, ha mentortevékenységét megszünteti, végzett mentori tevékenységet felszólításra sem igazolja, illetve mentori tevékenységét olyan módon végzi, hogy az Egyetem által tevékenységének felfüggesztésére vagy a programból kizárásra kerül). A jogosultsági feltételekkel nem rendelkező időszakra nézve ösztöndíj az Ösztöndíjas részére nem folyósítható, a részére már kiutalt, jogosulatlanul felvett időszakra járó ösztöndíjat köteles visszafizetni az Egyetem részére (rendkívüli passziválás esetén a rendkívüli ok beállásáig végzett mentortevékenységért kapott ösztöndíj kivételével), az Egyetem által Ösztöndíjas részére küldött felmondásban megjelölt határidőn belül.
4. Az Ösztöndíjas az ösztöndíjról írásban lemondhat. A lemondás kézhezvételét követően az Egyetem haladéktalanul intézkedik az ösztöndíj folyósításának megszüntetéséről. Az ösztöndíjról történt lemondás esetén a jelen szerződés a lemondás kézhezvételével megszűnik.
5. A jelen szerződés az Ösztöndíjas halála, az Egyetem jogutód nélküli megszűnése vagy nyilvántartásból bármely okból történő törlése, az Egyetem és az NTK közötti együttműködési megállapodás megszűnése esetén automatikusan, külön jognyilatkozat és cselekmény nélkül megszűnik.

**VIII. Vegyes rendelkezések**

1. Jelen szerződésben nem vagy nem kellő részletezettséggel szabályozott kérdések tekintetében a Polgári Törvénykönyvről szóló 2013. évi V. törvény., a nemzeti felsőoktatásról szóló 2011. évi CCIV. törvény., az információs önrendelkezési jogról és az információszabadságról szóló 2011. évi CXII. törvény és egyéb kapcsolódó jogszabályok rendelkezései irányadóak.
2. A szerződés aláírásával az Ösztöndíjas tudomásul veszi, az Egyetem a szerződés megkötéséhez szükséges személyes adatok kezelése során az Európai Parlament és a Tanács (EU) 2016/679. számú, rendelete (GDPR), valamint a hatályos magyar adatvédelmi jogi előírások betartásával jár el.
3. Ösztöndíjas a szerződésben foglaltak teljesítése céljából aláírásával hozzájárul, hogy személyes adatait az Egyetem a Tanítsunk Magyarországért program teljesítése során a szerződésben meghatározottak szerint kezelje. A kezelt adatok köre minden olyan adatra kiterjed, amelyet Ösztöndíjas a pályázati dokumentációban az Egyetem rendelkezésére bocsát, illetve mindazokra az adatokra, amelyeket Ösztöndíjas a projekt életciklusa alatt az Egyetem számára megküld.

Az adatkezelés célja a pályázat keretében folyósított támogatásra jogosultság elbírálása, támogatás folyósítása, a kapcsolattartás; a projekt pénzügyi és szakmai monitoringja, az Egyetem beszámolási kötelezettségeinek teljesítéséhez szükséges jelentések elkészítése. Az adatkezelés időtartama a pályázat végéig tart. Az adatokhoz hozzáférhetnek az Egyetem pályázati forrást biztosító illetékes munkatársai, az adatbevitelt végzők, a bírálati és monitoring folyamat, és az ellenőrzésre és felügyeletre jogosult; valamint a program megvalósulását és hatásait elemző szereplői. Az Egyetem az Ösztöndíjas személyes adatait védi különösen a jogosulatlan hozzáférés, megváltoztatás, továbbítás, nyilvánosságra hozatal, törlés vagy véletlen megsemmisülés és sérülés ellen.

4.A jelen megállapodást a Felek együttes elolvasás és értelmezés után, mint akaratukkal mindenben megegyezőt jóváhagyólag írják alá.

Kelt:…………………………, 2023. szeptember 1.

|  |  |  |
| --- | --- | --- |
| **Ösztöndíjas** |  | **Magyar Agrár- és Élettudományi Egyetem**képviseli**Túri János kabinetvezető** |